**\_\_\_\_\_\_\_\_\_\_\_\_\_\_\_\_\_\_ RAYON MƏHKƏMƏSİNƏ**

**İddiaçı:** \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_(ad, soyad, ata adı)

***Ünvan:*** *\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_*

**Cavabdeh**: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

***Qeydiyyatda olduğu ünvan:*** *\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_*

**İDDİA ƏRİZƏSİ**

*(yaşayış sahəsindən istifadə hüququnun itirilmiş hesab edilməsinə dair)*

1. **İşin faktiki halları:**

\_\_\_\_\_\_\_\_\_\_\_\_\_\_\_\_\_\_\_\_ saylı evin 5 saylı mənzili xüsusi mülkiyyət hüququ əsasında mənə məxsusdur. Cavabdeh \_\_\_\_\_\_\_\_\_\_\_\_\_\_\_\_ mənim qardaşım oğludur.

O, \_\_\_\_\_\_\_\_\_\_\_\_ şəhərində yaşayır və orada işləyir.

\_\_\_\_\_\_\_\_\_\_\_\_-cu ildə cavabdeh məndən onun mənə məxsus olan mənzilə pasport qeydiyyatına düşməsi üçün icazə istədi. Mən də buna razılıq verdim. Cavabdeh həmin ünvana pasport qeydiyyatına alınsa da, həmin mənzildə heç vaxt yaşamayıb.

Mən mənzili sağlığımda bacım oğlu \_\_\_\_\_\_\_\_\_\_\_\_\_\_\_\_\_\_\_\_\_\_\_ bağışlamaq istədim, lakin mənzildə pasport qeydiyyatında olanların razılığı tələb edildiyindən bunu həyata keçirə bilmədim. Mən cavabdehə müraciət edərək onun bağışlama müqaviləsinin təsdiq edilməsi üçün yazılı razılıq verməsini xahiş etdim. Cavabdeh əvvəlcə buna razı olduğunu bildirsə də, son anda bundan imtina etdi.

Məhkəmənin diqqətinə çatdırıram ki, mənə məxsus olan mənzildə cavabdeh \_\_\_\_\_\_\_\_\_\_\_\_\_\_\_\_\_\_ başqa pasport qeydiyyatında olan yoxdur. Cavabdeh də həmin mənzildə faktiki olaraq pasport qeydiyyatındadır. O, heç zaman həmin mənzildə yaşamayıb və mənzilə dair kommunal ödənişlərin ödənilməsində mənə kömək etməyib. Onun pasport qeydiyyatında qalması mənim mülkiyyətçi kimi hüquqlarımı pozur. Belə ki, mən cavabdehin razılığı olmadan mənzil üzərində hüquqlarımı tam həyata keçirə bilmirəm, mənzillə bağlı sərəncam vermək hüquqlarım məhdudlaşır.

Həmçinin məhkəmənin diqqətinə çatdırmaq istəyirəm ki, şəxsin pasport qeydiyyatı onun yaşayış yeri üzrə olmalıdır. Çünki şəxsin öz yaşayış yeri üzrə qeydiyyatda olması şəxslərin uçota alınması, onların başqa şəxslər, dövlət və cəmiyyət qarşısında vəzifələrinin icra edilməsi məsələsini asanlaşdırır. Cavabdehin isə faktiki olaraq, başqa yerdə yaşaması, amma mənim mənzilimdə pasport qeydiyyatında olması onun dövlət və cəmiyyət qarşısında da vəzifələrinin icrasına ciddi maneələr yaradır.

**II. Hüquqi əsaslandırma:**

Azərbaycan Respublikası Konstitusiyasının 60.1-ci maddəsinə əsasən, ***hər kəsin hüquq və azadlıqlarının məhkəmədə müdafiəsinə təminat verilir.***

Azərbaycan Respublikası Mülki Məcəlləsinin 152.1-ci maddəsinə əsasən, ***mülkiyyət hüququ - subyektin ona mənsub əmlaka (əşyaya) öz istədiyi kimi sahib olmaq, ondan istifadə etmək və ona dair sərəncam vermək üzrə dövlət tərəfindən tanınan və qorunan hüququdur.***

Azərbaycan Respublikası Mülki Məcəlləsinin 152.5-ci maddəsinə əsasən, ***mülkiyyətçi qanunvericiliklə və ya başqa şəkildə o cümlədən müqavilə məhdudiyyətləri ilə müəyyənləşdirilmiş hallarda əmlaka (əşyaya) sərbəst surətdə sahib ola bilər, ondan istifadə edə bilər ona dair sərəncam verə bilər, həmin əşyaya başqa şəxslərin sahibliyinə yol verməyə bilər , ona mənsub əmlak barəsində öz mülahizəsi ilə istənilən hərəkətləri edə bilər , bir şərtlə ki, həmin hərəkətlər qanunların və ya üçüncü şəxslərin hüquqlarını pozmasın, yaxud hüquqdan istifadə olmasın.***

Azərbaycan Respublikası Mülki Məcəlləsinin 157.4-cü maddəsinə əsasən, ***əgər mülkiyyətə qəsd və ya başqa maneələr əşyanı götürmədən və ya ondan məhrum etmədən törədilərsə, mülkiyyətçi qəsd edəndən bu hərəkətlərə son qoymasını tələb edə bilər. Bu cür hərəkətlər davam etdirildikdə mülkiyyətçi həmin hərəkətlərə son qoyulmasını məhkəmə vasitəsilə tələb edə bilər.***

**“Yaşayış yeri və olduğu yer üzrə qeydiyyat haqqında”** Azərbaycan Respublikasının Qanununun 2-ci maddəsinə əsasən, ***şəxsin yaşayış yeri*** *— tam həcmdə fəaliyyət qabiliyyətli şəxsin mülkiyyətçi kimi icarə və kirayə müqaviləsi üzrə, yaxud Azərbaycan Respublikasının qanunvericiliyi ilə nəzərdə tutulmuş digər əsaslarla daimi və ya daha çox yaşadığı ev, mənzil, xidməti yaşayış sahəsi, yataqxana, qoca və əlil evləri və* ***digər bu kimi yaşayış yerləri başa düşülür.***

Azərbaycan Respublikası Mülki Məcəlləsinin 27.1-ci maddəsinə əsasən, ***fiziki şəxsin adətən yaşadığı yer onun yaşayış yeri sayılır.***

Yuxarıda da qeyd edildiyi kimi, cavabdeh mənə məxsus olan mənzildə pasport qeydiyyatında olsa da, həmin mənzildə indiyə qədər heç zaman yaşamayıb. Onun mənzildə qeydiyyatda olması formal xarakter daşıyır. Buna görə də cavabdehin mənə məxsus olan mənzildən istifadə hüquqları itirilmiş hesab edilməlidir.

Odur ki, yuxarıda qeyd edilənləri və Azərbaycan Respublikası Mülki Prosessual Məcəlləsinin 149-151-ci maddələrinə əsasən,

**XAHİŞ EDİRƏM:**

Cavabdeh- \_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_ şəhəri, \_\_\_\_\_\_\_\_\_\_\_\_\_\_prospektində yerləşən \_\_\_\_\_\_\_\_ evin 5 saylı mənzilindən istifadə hüquqlarının itirilmiş hesab edilməsi barədə qətnamə qəbul edəsiniz.

**Əlavə olunur:**

1. İddia ərizəsinin surəti;
2. İddiaçının şəxsiyyət vəsiqəsinin surəti – 1 vərəqdə;
3. Mənzilin çıxarışının notariat qaydasında təsdiq olunmuş surəti;
4. \_\_\_\_\_\_\_\_\_\_\_\_\_\_\_ Mənzil Kommunal İstismar Sahəsi tərəfindən verilmiş Forma 2;
5. Dövlət rüsumunun ödənilməsi barədə qəbz.

**Tarix:**

**İddiaçı:**